
DĖL GAUTŲ KLAUSIMŲ


Šiaulių apskaitos centras vykdo pirkimo „Mokslo paskirties pastato l/d Pabalių g. 53, Šiauliai, rekonstravimo statybos darbai“ (CVP IS pirkimo Nr. 5080099) procedūras.
CVP IS susirašinėjimo priemonėmis gauti tiekėjų klausimai.     
Vadovaujantis pirkimo sąlygų 11 sk. Perkančioji organizacija atsako į pateiktus klausimus:
[bookmark: _Hlk212558818]
Klausimas. Projekte numatyta F2 sistemą įrengti iš nerūdijančio plieno vamzdžių. Prašau patikslinti, ar nėra projekte įsivėlusi klaida, kadangi toks sprendinys brangina statybos kainą bei yra visiškai neracionalus bei perteklinis.
Atsakymas. Kadangi projektas praekspertuotas, todėl Rangovas teikdamas pasiūlymą turi numatyti projekte nurodytus vamzdžius.

Klausimas. Kokiu tikslu reikalingi automatizuoti atbuliniai vožtuvai vandentiekio mazge ir nuotekų tinkle? Kituose projektų dalyse nėra numatytas jų valdymas ir būsenos fiksavimas, taip pat dėl jų išbrangsta projektiniai sprendiniai.
Atsakymas. Atbuliniai vožtuvai su prevencija turi būti numatyti tokie kokie yra suderinti su UAB Šiaulių vandenys pagal jų išduotas sąlygas. Jie neautomatizuoti. Buitinių nuotekų atbuliniai vožtuvai yra automatizuoti, nes to reikalauja STR. Papildomai reikia numatyti jų pajungimo medžiagas: Vidaus kabelį Cu 3x1.5, gofroje – 150m Automatinis jungiklis C tipo 10 A- 4 vnt.

Klausimas. Projekte nėra numatyta angų/skylių kirtimo ir užtaisymo šildymo ir vėdinimo sistemoms. Prašome papildyti.
Atsakymas. Žr. SV dalies SZ 3,94 poz. (skylių gręžimas sienose -100 vnt., skylių gręžimas perdangose 82 vnt., angų vėdinimui įrengimas – 4,1m3. Išgręžus angos turi būti užtaisytos.)

Klausimas. Projekte numatyti pakabinami san. prietaisai, tačiau statinio architektūros projekto dalyje nėra numatytų architektūrinių sprendinių apdailos darbams. Patikslinkite arba apdailos darbus, arba pakeiskite sprendinį į pastatomus san. Prietaisus (taip sumažinant ir bendrą statybos kainą).
Atsakymas. Prietaisai pakabinami. SA SZ 42 poz nurodyta pakabinamų lubų iš GKP montavimas (ortakių ir kitų konstrukcijų aptaisymas -150 m2) Šiame kiekyje numatyta ir aptaisymas ir san prietaisų kur reikalinga.

Klausimas. Projekte nėra numatyta esamos vėdinimo, vandens gręžinio ir kitų inžinerinių sistemų demontavimas ir utilizavimas, ar šiuo darbus atliks Užsakovas? Vėdinimo įrenginys aktų salėje, gręžinių įranga, GS talpos ir pan.
Atsakymas. Projekto LVN dalyje numatyta ardyti nuotekų siurblinę d1400 (AR 3 psl 2.3 poz, o jos vietoje sumontuoti nuotekų siurblynė d1800 (poz. 2.6) ir riebalų atskirtuvas montuojamas naujai (poz. 2.6). Priešgaisrinis rezervuaras, apie 160 m3 demontuojamas (3.2.poz)). Tikslių kiekių negalime pateikti, nes nėra esamos situacijos projektų. Papildomai reikia numatyti vandens gręžinio demontavimą ir utilizavimą. SV dalyje nurodyta SZ 1,02 poz  “Esamų šildymo sistemos ir katilines demontavimas (Pastato plotas 1996,38 m2 ; Pastato tūris 9252 m3), šiukšlių išvežimas. Siūlome naudoti Sistelos įkainį vertinantį ardymą pagal pastato tūrį. (Pvz. N46-205). Tikslių kiekių nėra galimybė pateikti, nes nėra išlikusio esamų sistemų projekto.

Klausimas. Projekte numatytas šulinėlis laistymui: darbų /medžiagų žiniaraštyje DN 780 mm, aukštis 450 mm, o išilginiame profilyje nurodyta, kad šulinys gelžbetoninis DN 1000 ir aukštis, 1,81 m. Kokį šulinį vertinti?
Atsakymas. Vertinti pagal technines specifikacijas T.S 2.12, gylis turėtų būti nemažiau, nei 1,81 m (žemiau užšalimo ribos).

Klausimas. Projekte nurodyta, kad 3 dujų katilų oro išmetimo kaminai sujungiami į vieną išmetimo vamzdį, tačiau technologiškai ir remiantis gamintojų montavimo taisyklėmis toks montavimo būdas yra netinkamas – turi būti 3 atskiri išmetamųjų dujų kaminai dujinių katilų kaskadai. Patikslinkite, ar projektas atitinka reikalavimus?
Atsakymas. Žr. brėžinį SG dalyje B-02. Nurodyta, kad 3 kaminai. SZ 31-33 poz nurodyti kaminų ilgiai 4,3; 3,7; 3,1 m.

Klausimas. Projekte nurodyta, jog turi būti pajungtas AGH-1 priešgaisrinis hidrantas, tačiau išilginiame pjūvyje nėra nurodyta jo montavimo vieta. Ar priešgaisrinis hidrantas įrengiamas šiuo pirkimu? Jeigu taip, pateikite jo montavimo vietą ir techninės savybes.
Atsakymas. Nereikalingi hidrantai nauji, pakanka esamų prijungimo.

Klausimas. SP dalyje nurodytas sporto dangos kiekis bendras – žaidimų aikštelės ir sporto aikštelės. Prašau atskirti šiuos du kiekius su atitinkamais storiais, kadangi žaidimų aikštelės dangos storis turi būti nemažesnis nei 4 cm, jeigu kritimo aukštis yra iki 1,5 m. (įrenginys 11.5 yra su kritimo aukščiu 1.9 m. vadinasi danga turėtų būti bent 6 cm storio). Projekte visur numatyta sporto danga 14 mm storio.
Atsakymas. 10 poz Žalia – 333 m2; raudona – 120 m2; 11 poz  – 787m2. Rangovas teikdamas pasiūlymą po žaidimų aikštele turi numatyti 6 cm storio dangą.

Klausimas. Ar žaidimų aikštelei būtinas betoninis pagrindas? Reikalavimas yra perteklinis.
Atsakymas. Kadangi projektas praekspertuotas, todėl Rangovas turi nusimatyti pateikdamas pasiūlymą projekte numatytus darbus.

Klausimas. Sporto aikštelės danga turi būti purškiama ar liejama?
Atsakymas. Dangos reikalavimai nurodyti SP dalies TS 12 <...Tai yra ant kieto pagrindo liejama, besiūlė gumos granulių danga...>

Klausimas. Pateikite lauko žaidimų ir sporto aikštelių dangų spalvas – nuo spalvos parinkimo keičiasi darbų kaina, todėl spalviniai sprendimai reikalingi, jog visi tiekėjai įsivertintų vienodą.
Atsakymas. Kadangi projektas praekspertuotas, todėl dangos spalvos tokios kokios ir yra užbrėžtos brėžiniuose.

Klausimas. SA dalyje 66 poz. Polikarbonatiniai stogeliai – 12 m2. Nėra visiškai jokios informacijos apie konstrukciją, medžiagiškumą, kiekį vienetais. Nėra TS. Prašom suteikti daugiau informacijos.
Atsakymas. Stogelis patekimui į rūsį A, 12 ašyse. Turės būti detalizuojama DP ruošimo metu.

Klausimas. SA dalyje sąnaudų kiekių žiniaraštyje 65 poz. Lauko turėklai. Nėra TS informacijos jokios. Reikalingi išmatavimai ir brėžiniai, kad įsivertinti kainas. Prašome suteikti daugiau informacijos.
Atsakymas. Turėklų brėžiniai turės būti pateikiami darbo projekto rengėjo. Turėklai numatyti metaliniai. Metalo poreikis nurodytas 65 pozicijos sąnaudų žiniaraštyje. Orientacinė išvaizda pateikta fasaduose. Turėklai turi būti pagal SZ ir brėžinius: turėklas d40, statramsčiai 40x40, sudalinimas 20x20. Konstrukcijos dažomos milteliniu būdu.

Klausimas. Sklypo įrengimo sąnaudų žiniaraštyje pateikta: 39 pozicija metalinės lauko pavėsinės su stogeliu (5vnt) ir 45 pozicija pavėsinė (5vnt). Patikslinkite ar šios pozicijos nesidubliuoja?
Atsakymas. 39 poz. paminėtos pavėsinės nereikia vertinti. Vertinama turi būti tik 45 pozicija.

Klausimas. Dėl dujinių šildymo katilų:
Dujiniai katilai nurodyti ŠG dalies žiniaraštyje 3 vnt.
Taip pat nurodyta ir VD dalies žiniaraštyje.
Žiūrint i pirmo aukšto planą, tiek ŠG dalyje , tiek VD dalyje panašu, kad tai ta pati patalpa.
Prašome patikslinti, kiek iš viso dujinių šildymo katilų numatyta.
Atsakymas. Teikiant pasiūlymą vertinti ŠG dalyje nurodytus prietaisus pagal pateiktą techninę specifikaciją TS-6.1.
 


Šis raštas bus siunčiamas visiems prie pirkimo prisijungusiems tiekėjams.

